ওসামা বিন লাদেনের ফতোয়া
ওসামা বিন লাদেন ১৯৯০ এর দশকের শেষ দিকে দুটি ফতোয়া জারি করেন। প্রথমটি ১৯৯৬ সালের আগস্টে এবং দ্বিতীয়টি ১৯৯৮ সালের ফেব্রুয়ারিতে প্রকাশিত হয়। সেই সময়ে বিন লাদেন তার জন্মভূমি সৌদি আরব ছাড়া অপর কোনো দেশে একজন কাঙ্ক্ষিত ব্যক্তিত্ব ছিলেন না এবং তিনি তখনও আল কায়েদার একজন নেতা হিসেবে পরিচিতি লাভ করেননি। তাই এই ফতোয়াগুলি ১৯৯৮ সালের আগস্ট মাসে মার্কিন দূতাবাসে বোমা হামলার পরেও তুলনামূলকভাবে কম মনোযোগ পায়। এই হামলার জন্য উসামা বিন লাদেন ও আল কায়েদাকে অভিযুক্ত করা হয়। অভিযোগটি প্রথম ফতোয়াকে নির্দেশ করে হয় এবং দাবি করা হয় যে, লন্ডনে বিন লাদেনের পরামর্শ ও সংস্কার বোর্ডের সদস্য খালিদ আল-ফাওয়াজ এটি প্রেসে পাঠানোর কাজে অংশ নিয়েছিলেন।